দনিপ্রোপেত্রভ্‌স্ক মেট্রো
দনিপ্রোপেত্রভ্‌স্ক মেট্রো (ইউক্রেনীয় ভাষায়: Дніпропетровський метрополітен দ্‌নিপ্রোপেত্রউ‌স্ক্যিই মেত্রোপোলিতেন্‌) একটি ১-লাইনবিশিষ্ট দ্রুত পরিবহন ব্যবস্থা যা ইউক্রেনের ৩য় বৃহত্তম শহর দনিপ্রোপেত্রভ্‌স্ককে সেবা প্রদান করে। কিয়েভ ও খার্কিভ শহরের মেট্রো ব্যবস্থার পর ইউক্রেনের ৩য় মেট্রো হিসেবে ১৯৯৫ সালের ২৯শে ডিসেম্বর এটি চালু করা হয়। বর্তমানে মেট্রোটিতে ৬টি স্টেশন এবং ৭.৮ কিমি দীর্ঘ ট্র‌্যাক আছে। ২০১২ সাল নাগাদ স্টেশনের সংখ্যা ১১তে উন্নীত করার পরিকল্পনা আছে।